James Boyd
James Felton Boyd (30. november 1930 Rocky Mount, Edgecombe'i ja Nashi maakond, Põhja-Carolina osariik – 25. jaanuar 1997 Baltimore, Baltimore'i maakond, Marylandi osariik) oli USA poksija. Boyd võitis poolraskekaalus (kuni 81 kg) 1956. aasta Melbourne'i olümpiamängude poksivõistlustel kuldmedali ja tuli olümpiavõitjaks. Boyd poksis veebruarist 1959 kuni septembrini 1962 elukutselisena. Ta osales kokku 7 kohtumisel ning võitis neist 2 (neist 1 nokaudiga), kaotas 2 ja viigistas 3 kohtumist.